ชัชวาล แพทยาไทย

ชัชวาล แพทยาไทย  (เกิด 17 ธันวาคม พ.ศ. 2531)  เป็นนักการเมืองชาวไทย ปัจจุบันดำรงตำแหน่งเลขาธิการพรรคไทยสร้างไทย และสมาชิกสภาผู้แทนราษฎรจังหวัดร้อยเอ็ด

 ประวัติ 
ชัชวาล เกิดเมื่อวันที่ 17 ธันวาคม พ.ศ. 2531 ที่ตำบลน้ำอ้อม อำเภอเกษตรวิสัย จังหวัดร้อยเอ็ด เป็นบุตรนายบัญชา แพทยาไทย สำเร็จการศึกษาปริญญาตรี คณะสถาปัตยกรรมศาสตร์ มหาวิทยาลัยขอนแก่น

 การทำงาน 
ชัชวาล เคยลงสมัครสมาชิกสภาผู้แทนราษฎรสังกัดพรรคพลังประชารัฐ ในการเลือกตั้ง พ.ศ. 2562 แต่ไม่ได้รับเลือกตั้ง ต่อมา ในการเลือกตั้ง พ.ศ. 2566 ได้ลงสมัครเป็นสมาชิกสภาผู้แทนราษฎรจังหวัดร้อยเอ็ด เขตเลือกตั้งที่ 7 สังกัดพรรคไทยสร้างไทย ในปี พ.ศ. 2566 และได้รับเลือกเป็นสมาชิกสภาผู้แทนราษฎรจังหวัดร้อยเอ็ด เขตเลือกตั้งที่ 7  พรรคไทยสร้างไทย ราชกิจจานุเบกษา,ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง,เล่ม ๑๔๐ ตอนที่ ๓๖ ก หน้า ๕๕ ,๒๐ มิ.ย. ๒๕๖๖  ชนะศักดา คงเพชร อดีตสมาชิกสภาผู้แทนราษฎรจังหวัดร้อยเอ็ด หลายสมัย อดีตรัฐมนตรีช่วยว่าการกระทรวงศึกษาธิการ ชัชวาลได้รับขนานนามจากสื่อมวลชนว่า “แจ็คผู้ฆ่ายักษ์”

 สมาชิกสภาผู้แทนราษฎร 
ชัชวาล แพทยาไทย ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย ได้แก่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดร้อยเอ็ด สังกัดพรรคไทยสร้างไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดร้อยเอ็ด สังกัดพรรคไทยสร้างไทย

 บทบาทเลขาธิการพรรค 
หลังจากที่ ฐากร ตัณฑสิทธิ์ สมาชิกสภาผู้แทนราษฎรแบบบัญชีรายชื่อ พรรคไทยสร้างไทย ได้มีการยื่นหนังสือลาออกจากตำแหน่งเลขาธิการพรรค จากกรณีการโหวตสวนมติวิปฝ่ายค้านของสมาชิกสภาผู้แทนราษฎร พรรคไทยสร้างไทย ต่อมาวันที่ 20 เมษายน 2567 การประชุมใหญ่ “ไทยสร้างไทย ก้าวต่อไปเพื่อคนตัวเล็ก” มีการเลือกคณะกรรมการบริหารพรรคชุดใหม่ ชัชวาล ได้รับความไว้วางใจจากคณะกรรมการบริหารพรรคและสมาชิกพรรคเลือกให้ดำรงตำแหน่ง เลขาธิการพรรคไทยสร้างไทยไทยสร้างไทย ประชุมใหญ่ ‘ชัชวาล’ นั่งเลขาฯ พรรคคนใหม่ ประกาศเป็นพรรคทางรอดประเทศ

 ความสนใจ 
 คณะกรรมาธิการ 
ชัชวาล ดำรงตำแหน่ง โฆษกคณะกรรมาธิการการเกษตร และสหกรณ์ สภาผู้แทนราษฎร ผลักดันการผันน้ำชีสู่ลำน้ำเสียว เพื่อแก้ไขปัญหาน้ำแล้ง น้ำท่วม ในพื้นที่ทุ่งกุลาร้องไห้ และมีความสนใจเรื่องการเกษตรเป็นสำคัญ เนื่องจาก เขตเลือกตั้งที่ 7 จังหวัดร้อยเอ็ด ประชาชนประกอบอาชีพเกษตรกรรมทำนาข้าว นอกจากนี้ ในการพิจารณาร่าง พรบ.งบประมาณรายจ่ายประจำปี 2567 ดำรงตำแหน่ง โฆษกอนุกรรมาธิการด้านมั่นคง

 กีฬา 
ชัชวาล มีความสนใจด้านกีฬา โดยเฉพาะกีฬาฟุตบอล  ในพื้นที่อำเภอเกษตรวิสัย มีการสนับสนุนทีมฟุตบอลเยาวชนเกษตรวิสัย มีสนามกีฬา เพื่อการฝึกซ้อมให้กับเยาวชนผู้ที่มีความสนใจได้ฝึกฝน 

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
 อ้างอิง 

 แหล่งข้อมูล 

หมวดหมู่:บุคคลจากอำเภอเกษตรวิสัย
หมวดหมู่:สถาปนิกชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:พรรคพลังประชารัฐ
หมวดหมู่:นักการเมืองพรรคไทยสร้างไทย
หมวดหมู่:บุคคลจากโรงเรียนร้อยเอ็ดวิทยาลัย
หมวดหมู่:บุคคลจากคณะสถาปัตยกรรมศาสตร์ มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ท.ม.